Diari Oficial de la Generalitat Valenciana


Sumari del DOGV 8729, del 30-01-2020 (2020/798)

RESOLUCIÓ de 29 de gener de 2020, de la Direcció General d'Agricultura, Ramaderia i Pesca, per la qual es modifica la Resolució de 17 de desembre de 2019, de la Direcció General d'Agricultura, Ramaderia i Pesca, per la qual es convoquen les ajudes previstes en l'Ordre 12/2017, de 30 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8729

Data del DOGV
:   30-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/798


Data del document
:   29-01-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 29 de gener de 2020, de la Direcció General d'Agricultura, Ramaderia i Pesca, per la qual es modifica la Resolució de 17 de desembre de 2019, de la Direcció General d'Agricultura, Ramaderia i Pesca, per la qual es convoquen les ajudes previstes en l'Ordre 12/2017, de 30 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana. [2020/798]  
  
  
L'Ordre 12/2017, de 30 de març, de la Conselleria d'Agricultura, Medi Ambient, Canvi Climàtic i Desenvolupament Rural, estableix les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana.  
En l'articulat de l'ordre esmentada anteriorment, es disposa, en l'article 6, apartat 2.c, que les ajudes cobriran els costos subvencionables per la compra d'animals de producció i reproducció exclusivament en el cas de catàstrofes naturals, per a restablir el potencial productiu fins al nivell existent abans que es produïren els desastres naturals o fenòmens climàtics adversos; no figura aquest apartat en l'annex I de la resolució de convocatòria.  
Per mitjà de la Resolució de 17 de desembre de 2019, de la Direcció General d'Agricultura, Ramaderia i Pesca, es van convocar, per a l'exercici 2020, les ajudes previstes en l'Ordre 12/2017, de 30 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana, i en l'article 3 estableix que el termini de presentació de sol·licituds finalitza el 31 de gener de 2020.  
  
La Llei 39/2015, d'1 d'octubre, del procediment administratiu comú de les administracions públiques, en l'article 32 estableix la possibilitat d'ampliar els terminis establits en els següents termes: «L'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat als interessats. Tant la petició dels interessats com la decisió sobre l'ampliació hauran de produir-se, en tot cas, abans del venciment del termini de què es tracte».  
  
D'altra banda, aquesta comunitat autònoma ha patit diversos fenòmens climàtics adversos que han suposat que moltes explotacions ramaderes hagen patit danys a causa d'aquestes catàstrofes naturals. Aquesta circumstància ha sigut comunicada pels interessats a la direcció general competent en ramaderia.  
En conseqüència, i en aplicació de l'article 32 de la Llei 39/2015, abans esmentada, aquesta direcció general resol:  
  
Únic  
1. Es modifica la Resolució de 17 de desembre de 2019, de la Direcció General d'Agricultura, Ramaderia i Pesca, per la qual es van convocar, per a l'exercici 2020, les ajudes previstes en l'Ordre 12/2017, de 30 de març, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8705, 26.12.2019), en els següents termes:  
a) Ampliació del termini de presentació de sol·licituds per a l'exercici 2020 que estableix l'apartat 1 de l'article 3, fins al dia 15 de febrer de 2020.  
b) Modificació del llistat d'inversions del grup D, Reducció de costos i millora de la qualitat del producte final, de l'annex I:  
- Adquisició d'equips de munyiment automatitzats i tancs de refrigeració homologats i accessoris complementaris.  
- Adquisició de sitges de pinso i equips de distribució d'aliments, inclosos els sistemes d'alimentació líquida.  
- Adquisició de carros mescladors.  
- Adquisició de bàscules de pesatge (no s'inclouen en aquest apartat les bàscules de/per als vehicles)  
- Lectors de sistemes electrònics d'identificació animal.  
- Equips informàtics per a gestió de la identificació animal.  
- Adquisició de programes informàtics específics per a la gestió d'explotacions ramaderes.  
- La compra d'animals de producció i reproducció exclusivament en el cas de catàstrofes naturals, per a restablir el potencial productiu fins al nivell existent abans que es produïren els desastres naturals o fenòmens climàtics adversos assimilables.  
2. Contra la present resolució es pot interposar un recurs de reposició davant del mateix òrgan que la va dictar, en el termini d'un mes a comptar de l'endemà de la seua notificació, de conformitat amb el que s'estableix en l'article 123 i 124 de la Llei 39/015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu en el termini de dos mesos, comptats des de l'endemà de la publicació, de conformitat amb el que s'estableix en l'article 46.1 de la Llei de la jurisdicció contenciosa-administrativa.  
3. La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana.  
  
  
València, 29 de gener de 2020.- El director general d'Agricultura, Ramaderia i Pesca (p. d. O 12/2017, 30 de març; DOGV 20.04.2017, 8023): Rogelio Llanes Ribas.